عبد الرحيم برادة

عبد رحيم برادة (مزيود ف 1938، توفّا ف 20 فبراير 2022) محامي ؤ ناشط حقوقي مغريبي. كان دافع قضائياً على ناشطين سياسيين ديال تيحاد لوطني د لقوات شّعبية ف سّبعينات، ؤ تا على أبراهام السرفاتي ؤ لأمير مولاي هشام لعلوي.

 حياتو 
عبد رّحيم برادة شد دّيپلوم د تاموحاميت ديالو ف 1962، و تخصص ف لقضايا سّياسية. كان عضو ف لجمعية د لمحامين د پاري (fr)، قبل ماينتاقل ل كازا ف 1966. ف لعهد ديال لماليك لحسن تّاني، كان عبد الرحيم بوعبيد قتارح عليه باش يكون وزير د لعدل، ولاكين رفض. معروف عليه بلي كان صديق مقرب من عمر بنجلون و لمهدي بنبركة.

 بطاقة تعريف ديال برادة 
الراحل تزاد فـ الدار البيضاء سنة 1938، وخدا شهادة الباكالوريا عام 1956، ومن بعد مشى لباريس باش يقرا القانون، وهنا تلاقى مع المهدي بنبركة وعمر بنجلون، والتحق بـ الاتحاد الوطني للقوات الشعبية، اللي غادي يتحوّل من بعد لـ الاتحاد الاشتراكي للقوات الشعبية. ولكن فمرحلة لاحقة، قرر يبقى منتمي لقيم اليسار ونضالاتو بلا ما يرتابط تنظيمياً بأي حزب.

كان من أشهر وأبرز المحامين اللي دافعو على المعارضين والمعتقلين السياسيين فـ ما تُعرف بـ سنوات الجمر والرصاص. ترافع فعدد كبير من القضايا، بحال محاكمة مراكش الكبرى سنة 1971، اللي تتابع فيها 193 من مناضلي الاتحاد الوطني للقوات الشعبية، وكانو أكثر من 50 محامي مترافعين، منهم عبد الرحيم بوعبيد، عبد الرحمن بن عمر، محمد بوستة وغيرهم.

كذلك كان برادة محامي بزاف ديال المعارضين البارزين، بحال عائلة المنوزي، أبراهام السرفاتي، وسعيدة المنبهي… وكان من أوائل اللي تبنّاو ملفات الاختفاء القسري، واعتابرها قضيتو الخاصة اللي كرس ليها جزء كبير من حياتو المهنية والنضالية.

 المرافعات ديالو القوية 
كان الراحل عبد الرحيم برادة معروف فحياتو بـ المرافعات القوية والشجاعة ديالو فالمحاكمات السياسية خلال سنوات الرصاص فالسبيعينات، الوقت اللي كان فيه المغرب كيعرف توترات سياسية كبيرة.

وقف برادة يدافع على زعيم اليسار الراديكالي إبراهيم السرفاتي ورفاقو فـ حركة "إلى الأمام" اليسارية، وكذا على مناضلي حركة "23 مارس"، اللي كانو كيطالبو بالإصلاح والتغيير السياسي.

وخلال المحاكمات السياسية الكبرى اللي عرفها المغرب فداك الوقت، كان عندو دور بارز وموقف جريء، خصوصاً فـ محاكمات مراكش الكبرى سنة 1971، اللي توبع فيها 193 متهم بتهمة محاولة قلب النظام.

فهاد المحاكمة، نصب عبد الرحيم برادة راسو ضمن 51 محامي من خيرة رجال القانون فداك الزمن، منهم عبد الرحيم بوعبيد، محمد بوستة، وعبد الرحمن بن عمرو، وكان حضورهم رمز للتضامن مع المعتقلين السياسيين والدفاع على مبادئ العدالة والحرية.

 المؤلفات والأعمال: 
فـ سنة 2018 خرج عبد الرحيم برادة كتاب بالفرنسية سْماه "مرافعة من أجل مغرب علماني" (Plaidoyer pour un Maroc laïque). فهاد الكتاب، برادة كيدعو باش يتفتح نقاش صريح وعلني على العلمانية فالمغرب، وكيقول باللي خاص البلاد تناقش كيفاش يتفصل الدين على السياسة بطريقة كتْضمن حرية المعتقد وكتساوي بين جميع المواطنين. وأكد برادة أن أمير المؤمنين خاصو يكون كيدافع على جميع المغاربة، سواء كانو مؤمنين ولا لادينيين، حيت الدولة فتصورو خاصها تحمي الحقوق والحريات الفردية، ماشي تفرض المعتقدات على الناس. الكتاب كان جريء ودار نقاش واسع فالساحة الفكرية والسياسية، وحْتاروه بزاف ديال الناس بصوت كينادي بـ الحداثة والعقلانية فالمغرب.

 الوفاة ديالو 
توفّى نهار الأحد الكاتب والناشط السياسي والمحامي المعروف عبد الرحيم برادة، عن عمر ديال 84 عام.

 مصادر 

تصنيف:زيادة 1938
تصنيف:وفيات 2022
تصنيف:كتاتبيا مغاربا د لقرن 20
تصنيف:موحامي مغريبي
تصنيف:ناس تزادو ف الدار البيضا
تصنيف:ناس توفاو ف الدار البيضا
تصنيف:ناس د الدار البيضا
تصنيف:كتاتبيا مغاربا د لقرن 21
تصنيف:ناشطين مغاربا د حقوق بنادم
تصنيف:كتاتبيا مغاربا
تصنيف:مؤلفات
تصنيف:محامي مغريبي
تصنيف:المجكمة
تصنيف:اللغة الفرنسية
تصنيف:اللغة العربية
تصنيف:مراكش
تصنيف:محاكمة مراكش
تصنيف:محاكمة سياسية